《挽刘都事父》
明代·罗亨信

禄养方期乐寿康，俄惊幻化掩玄堂。溪山风月遗吟稿，幕府才华羡令郎。

夜鹤悲时云冉冉，晓猿啼处树苍苍。遥瞻独秀峰千尺，挂剑何时到墓傍。

作者简介：（1377—1457）广东东莞人，字用实，号乐素。永乐二年进士。授工科给事中。正统五年以右佥都御史巡抚宣府、大同，擢右副都御史。土木之变时，誓诸将死守宣府，人心始定。也先挟英宗至，不纳。据要冲孤城，外御强敌，内屏京师。景帝即位，进左副都御史，寻致仕归，卒于家。有《觉非集》。